Projekt Let's Move

Unutar projekta Lets Move u „OŠ Đuro Ester“ dana 6. lipnja organizirana je šetnja stazama koje su ranije učenici 5.a razreda zajedno sa učiteljima izabrali kao najčešće rute kojima putuju od kuće do škole, svrha je da se prilikom njihovog prolaska uoče nedostaci koji se kasnije mogu ispraviti i učiniti put od škole do kuće sigurnijim. U prolasku stazama bili su nazočni učenici 5.a razreda, učiteljice Tijana Martić i Helena Knežević, koordinator projekta iz Upravnog odjela za održivi razvoj i europske poslove Bojan Solomun, Dejan Mihalec iz Upravnog odjela za izgradnju grada i prostorno uređenje, te gospođa Aleksandra Krnješić iz policijske uprave Koprivnica. Prilikom prolaska uočeni su neki nedostaci koji će se uputiti kasnije prema Gradskoj upravi odnosno Upravnom odjelu za izgradnju grada i prostorno uređenje. Prioritet izgradnje je prilazna staza prema OŠ „ Đuro Ester“ iz ulice Trg slobode.

Učenici su zainteresirano pitali sve što ih zanima, a odgovore su dobivali od stručnih osoba.

Budući da nam je sigurnost učenika na prvom mjestu ovaj projekt hvale je vrijedan.

Tijana Martić,prof.